Bryce Dejean-Jones

Bryce Alexander Dejean-Jones (21. elokuuta 1992 Los Angeles, Kalifornia – 28. toukokuuta 2016 Dallas, Texas) oli yhdysvaltalainen koripalloilija. Kolmea eri yliopistoa edustanut Dejean-Jones pelasi ensimmäisellä ja viimeisellä ammattilaiskaudellaan 2015–2016 aluksi D-liigajoukkue Idaho Stampedessa mutta nousi NBA-joukkue New Orleans Pelicansin kokoonpanoon vuoden 2016 alussa, kunnes loukkaantuminen päätti hänen kautensa. Hänet ammuttiin toukokuussa 2016 Dallasissa, kun hän luuli lapsensa äidin lukinneen hänet ulos ja murtautui vahingossa naapurihuoneistoon. Dejean-Jones oli kuollessaan 23-vuotias, ja hän oli tehnyt jatkosopimuksen Pelicansin kanssa. == Pelaajaura == Peräti kolmea eri yliopistoa edustanutta, heittävänä takamiehenä pelannutta Dejean-Jonesia ei varattu NBA:han vuoden 2015 varaustilaisuudessa. Hän pelasi kesällä 2015 NBA:n kesäliigaa New Orleans Pelicansin joukkueessa 12,8 pisteen keskiarvolla ja teki joukkueen kanssa sopimuksen elokuussa.http://www.nba.com/pelicans/news/pelicans-sign-bryce-dejean-jones Pelicans kuitenkin vapautti Dejean-Jonesin sopimuksestaan lokakuussa,http://www.nba.com/pelicans/news/pelicans-waive-jeff-adrien-bryce- dejean-jones-bo-mccalebb ja tämä siirtyi joulukuussa D-liigajoukkue Idaho Stampedeen.http://www.oursportscentral.com/services/releases/stampede-acquire- bryce-dejean-jones-off-waivers/n-5079941 Tammikuussa 2016 Pelicans teki Dejean-Jonesin kanssa kymmenpäiväisen sopimuksen.http://www.nba.com/pelicans/news/pelicans-sign-bryce-dejean- jones-10-day-contract Tyreke Evansin loukkaannuttua hän nousi Pelicansin avausviisikkoonhttp://www.nba.com/games/20160128/SACNOP/gameinfo.html ja jatkoi NBA:ssa toisella kymmenpäiväisellä sopimuksella.http://www.nba.com/pelicans/news/pelicans-sign-bryce-dejean- jones-second-10-day-contract Hän pelasi NBA-uransa tehokkaimman ottelun Los Angeles Lakersia vastaan 4. helmikuuta heitettyään 17 pistettä ja otettuaan yhdeksän levypalloa.http://www.nba.com/games/20160204/LALNOP/gameinfo.html Helmikuun lopussa hän joutui kautensa päättäneeseen ranneleikkaukseen.http://www.nba.com/pelicans/news/bryce-dejean-jones- undergoes-successful-surgeryBasketball-Reference.com Viikko aikaisemmin hän oli ehtinyt tehdä tiettävästi kolmivuotisen jatkosopimuksen Pelicansin kanssa.http://www.nba.com/pelicans/news/pelicans-sign-bryce-dejean- jones-0https://twitter.com/ShamsCharania/status/700499306294468609 == Kuolema == Dejean-Jones kuoli 28. toukokuuta 2016 Texasin Dallasissa. Entisen tyttöystävänsä luona tyttärensä 1-vuotissyntymäpäivää juhlistamassa ollut Dejean-Jones erehtyi oletettavasti asunnosta palattuaan kävelyltä, luuli lapsensa äidin lukinneen hänet ulos ja murtautui tietämättään samassa rakennuksessa sijainneeseen toiseen asuntoon. Dejean-Jonesin potkaistua vieraan asunnon makuuhuoneen oven auki huoneiston asukas ampui häntä vatsaan. Dejean-Jones löydettiin ulkoa jalkakäytävältä ja kuoli sairaalassa. Texasin lakien mukaan itsensä puolustaminen omassa kodissaan, vaikka murtautuja kuolisi, on sallittua.http://www.iltasanomat.fi/koripallo/art-2000001189270.html http://yle.fi/urheilu/3-8915711http://espn.go.com/nba/story/_/id/15792680/new- orleans-pelicans-guard-bryce-dejean-jones-dies-gunshot-wound-abdomen Vain 23-vuotiaana kuollut Dejean-Jones oli ensimmäinen NBA:n kuollut aktiivipelaaja sitten vuonna 2007 liikenneonnettomuudessa kuolleen Eddie Griffinin.http://www.sportingnews.com/nba/news/bryce-dejean-jones- dies-23-pelicans-iowa-state-unlv-usc-death-gun- shooting/1qhcz96ewj10n1to6aeqol2idh == Lähteet == * Bryce Dejean-Jones NBA Stats Basketball-Reference.com * Bryce Dejean-Jones Stats College Basketball at Sports-Reference.com * Profiili NBA * Profiili UNLV Rebels === Viitteet === == Aiheesta muualla == Luokka:Yhdysvaltalaiset koripalloilijat Luokka:Yhdysvaltalaiset henkirikosten uhrit Luokka:Vuonna 1992 syntyneet Luokka:Vuonna 2016 kuolleet